 Jaamac Maxamed Odowaa oo Wargeyska Himilo wax ka weydiiyey sida ay uga hawlgaleen Adhiga ku baqtiyey duleedka ka dib markii la waraabiyey biyo sumeeysan, waxaanu ku jawaabay; Shalay ayaa warbixinta ah in Adhi ku sumoobay deegaanka Halleeya naloo soo sheegay, isla markiiba waxaannu arrintaa u dirnay Isu-duwaha gobolka Maroodi-jeex ee Wasaaradda Xannaanada Xoolaha, waxaanu sii qaatay dawadii sunta, waxaanu goobtii ugu tegey iyadoo Adhiga intiisii badneyd dhimatay, balse intii markaasi nooleyd wuxuu siiyey oo uu ku muday dawaddii sunta, sidaa awgeed, ayaa Adhiga intii hadhay ku badbaaday, oo ay illaa haatan ku fiican yihiin, wixii kale ee baqtiyeyna dawladda Hoose, Booliska iyo Cullimada ayaa god u qoday oo ku aasay. 